wannaphong/clean_thaiwikipedia huggingface dataset:
# คิงออฟเดอะริง
thumb|right|โลโก้คิงออฟเดอะริงในปี 2015
รายการ คิงออฟเดอะริง  เป็นรายการทัวนาเมนต์หนึ่งของ WWE ที่เริ่มจัดขึ้นในปี ค.ศ. 1985 แต่มาเริ่มจัดเป็น PPV ในระหว่างปี 1993 - 2002 แล้ว คิงออฟเดอะริง ก็ย้ายมาจัดในอีก 4 ปี ในศึก Judgment Day 2006 แล้ว 2 ปี ต่อมา ก็กลับมาจัดใน Raw ปีนี้ก็เช่นกัน โดยผู้ชนะบางคนก็จะเปลี่ยนชื่อเรียกเลยหลังจากที่ชนะใน คิงออฟเดอะริง เช่น โอเว่น ฮาร์ต ("King Harts"), Mabel ("King Mabel"), เคิร์ต แองเกิล ("King Kurt"), เอดจ์ ("King Edge"), บูเกอร์ ที ("King Booker") และ เชมัส ("King Sheamus") โดยผู้ที่ชนะ คิงออฟเดอะริง 2 ครั้งรวดคนเดียวในประวัติศาสตร์ คือ เบรต ฮาร์ต ในปี 1991 และปี 1993

 คิงออฟเดอะริง 
From 1993 through 2002, King of the Ring was produced as a pay-per-view event.

อีเวนต์วันที่สถานที่สนามผู้ชนะคิงออฟเดอะริง (1985)July 8, 1985Foxborough, MassachusettsSullivan Stadiumดอน มูราโคคิงออฟเดอะริง (1986)July 14, 1986Foxborough, MassachusettsSullivan Stadiumฮาร์ลีย์ เรซคิงออฟเดอะริง (1987)September 4, 1987Providence, Rhode IslandProvidence Civic Centerแรนดี ซาเวจคิงออฟเดอะริง (1988)October 16, 1988Providence, Rhode IslandProvidence Civic Centerเท็ด ดิบิอาซีคิงออฟเดอะริง (1989)October 14, 1989Providence, Rhode IslandProvidence Civic Centerทีโท ซานตานาคิงออฟเดอะริง (1991)September 7, 1991Providence, Rhode IslandProvidence Civic Centerเบรต ฮาร์ตคิงออฟเดอะริง (1993)June 13, 1993Dayton, OhioNutter Centerเบรต ฮาร์ตคิงออฟเดอะริง (1994)June 19, 1994Baltimore, MarylandBaltimore Arenaโอเวน ฮาร์ตคิงออฟเดอะริง (1995)June 25, 1995Philadelphia, PennsylvaniaThe Spectrumเมเบิลคิงออฟเดอะริง (1996)June 23, 1996Milwaukee, WisconsinMECCA Arenaสตีฟ ออสตินคิงออฟเดอะริง (1997)June 8, 1997Providence, Rhode IslandProvidence Civic Centerฮันเตอร์ เฮิร์ต เฮมส์รีย์คิงออฟเดอะริง (1998)June 28, 1998Pittsburgh, PennsylvaniaPittsburgh Civic Arenaเคน แชมร็อกคิงออฟเดอะริง (1999)June 27, 1999Greensboro, North CarolinaGreensboro Coliseumบิลลี่ กันคิงออฟเดอะริง (2000)June 25, 2000Boston, MassachusettsFleet Centerเคิร์ต แองเกิลคิงออฟเดอะริง (2001)June 24, 2001East Rutherford, New JerseyContinental Airlines Arenaเอดจ์คิงออฟเดอะริง (2002)June 23, 2002Columbus, OhioNationwide Arenaบร็อก เลสเนอร์คิงออฟเดอะริง (2006)April 21–May 21, 2006Phoenix, Arizona*America West Arena*บูเกอร์ ทีคิงออฟเดอะริง (2008)April 21, 2008Greenville, South CarolinaBI-LO Centerวิลเลียม รีกัลคิงออฟเดอะริง (2010)November 29, 2010Philadelphia, PennsylvaniaWells Fargo Centerเชมัสคิงออฟเดอะริง (2015)April 27-28, 2015Green Bay, Wisconsin*Moline, Illinois*Resch Center (April 27)iWireless Center (April 28)แบด นิวส์ บาร์เร็ตต์
# สองทรนงไม่ยอมให้โลกทรยศ
สองทรนงไม่ยอมให้โลกทรยศ (; ความหมายของชื่อต้นฉบับ: True Heart Hero)HKMDB  เป็นภาพยนตร์ฮ่องกงแนวแอ็คชันอาชญากรรม-ดรามา จัดฉายครั้งแรกใน ค.ศ. 1998 และเป็นภาพยนตร์เรื่องแรกของมิลกีเวย์อิเมจที่กำกับโดยตู้ ฉีฟง

ภาพยนตร์ชุดดังกล่าวนำแสดงโดยหลี่หมิง และหลิว ชิงหวิน สองทรนงไม่ยอมให้โลกทรยศ เป็นภาพยนตร์ที่ว่าด้วยการนองเลือดของตัวเอกโดยมีมิตรภาพและการแข่งขันอยู่ระหว่างทั้งสองฝ่าย ท่ามกลางสงครามระหว่างแก๊ง ภาพยนตร์ชุดดังกล่าวได้รับการเปรียบเทียบกับภาพยนตร์ฮ่องกง ค.ศ. 1986 คือ โหด เลว ดี ที่ผู้ชายทั้งสองคนถูกทรยศโดยเจ้านายของพวกเขาA Hero Never Dies: Reviews 

 เนื้อเรื่องย่อ 
แจ็ค (รับบทโดยหลี่หมิง) เดินทางมายังประเทศไทย เพื่อเยี่ยมเจ้านาย เขาได้แวะหาหมอดูชาวไทย ซึ่งได้ทำนายว่าเขาจะตายในไม่ช้า แจ็คบอกว่าหมอดูทำนายผิดแล้วยิงปืนใส่เท้าของหมอดูด้วยความไม่พอใจ ในช่วงเวลาเดียวกันนี้ มาร์ติน (รับบทโดยหลิว ชิงหวิน) ผู้เป็นลูกน้องของหัวหน้าแก๊งมาเฟียคนละฝ่าย ได้ทำการพาพรรคพวกของตนบุกไปยังบ้านไม้ที่หัวหน้าของแจ็คซ่อนตัวอยู่ ทั้งสองฝ่ายปะทะกันอย่างดุเดือด ต่อมาทุกคนในบ้านไม้หลังนี้เสียชีวิตลง โดยเหลือแต่เพียงแจ็คกับมาร์ติน

เมื่อเดินทางกลับไปยังฮ่องกง แจ็คได้พบกับมาร์ตินซึ่งเป็นคู่ปรับเก่า ทั้งคู่ได้ประชันฝีมือด้วยทำลายแก้วไวน์ในบาร์โดยไม่ใช้อาวุธ

ต่อมา ทั้งคู่ถูกเจ้านายของตนหักหลัง ทั้งยังสูญเสียคนรักของตน นอกจากนี้ ฝ่ายมาร์ตินสูญเสียขาทั้งสองข้าง และมีความต้องการที่จะล้างแค้น แต่ไม่สำเร็จ เขาถูกยิงโดยสมุนของแก๊งมาเฟีย เมื่อแจ็ครับรู้ จึงพาร่างของแจ็คมาล้างแค้นโดยบุกไนท์คลับที่เหล่าร้ายตั้งรับอยู่ แล้วเรื่องราวทั้งหมดได้เป็นตำนานเล่าขานสืบมาReview: Hero Never Dies, A (1998) 

 เพลงประกอบภาพยนตร์ 
ภาพยนตร์ชุดดังกล่าวมีเพลงประกอบเป็นทำนอง เพลงสุกี้ยากี้ ที่ชาวไทยคุ้นเคย โดยมีนักร้องหญิงขับร้องเป็นภาษาอังกฤษ ในฉากบาร์ และช่วงท้ายของเรื่องInterview Johnnie To 

 รายชื่อนักแสดง 
 หลี่หมิง รับบทเป็น แจ็ค
 หลิว ชิงหวิน รับบทเป็น มาร์ติน
# เพอร์ไลต์
หินเพอร์ไลต์  เป็นหินอสัณฐานภูเขาไฟที่มีปริมาณน้ำค่อนข้างสูง โดยเกิดจากการที่น้ำเข้าไปทำปฏิกิริยากับหินอ๊อบซิเดียน มักจะพบตามธรรมชาติ เมื่อถูกเผาจะเกิดการขยายตัว มีการนำมาใช้ในทางอุตสาหกรรม และเป็นผลผลิตทางการค้าที่มีประโยชน์ เนื่องจากคุณสมบัติที่มีน้ำหนักเบาหลังจากผ่านกระบวนการเผาไปแล้ว

คุณสมบัติ
หินเพอไลต์มีสมาตร คือ 7-16 เท่าของปริมาตรเดิม การขยายตัวทำให้หินมีความวาวมากขึ้น และส่งผลต่อการดูดซับฟองอากาศของหิน  หินเพอร์ไลต์ที่ไม่มีการขยายตัวแล้วจะมีความหนาแน่นประมาณ 1100 kg/m³  ส่วนหินเพอร์ไลต์ที่มีการขยายตัวแล้วจะมีความหนาแน่นเหลือประมาณ 30–150 kg/m³.

การนำไปใช้ประโยชน์
เนื่องจากการหินเพอร์ไลต์มีความหนาแน่นต่ำ และราคาถูกจึงถูกพัฒนานำไปใช้ในการค้า เช่น พลาสเตอร์น้ำหนักเบา ส่วนผสมของปูนซีเมนต์ ฉนวน  เป็นฝ้าเผดาน และ ตัวช่วยกรองในพืชสวน
สำหรับในด้านการเกษตรหินเพอร์ไลต์สามารถใช้ปรับปรุงดิน และยังใช้สำหรับปกคลุมผิวดิน เพื่อป้องกันการเสียหน้าดิน

หินเพอร์ไลต์เป็นตัวกรองคุณภาพที่ดีแล้วยังนำไปใช้เป็นดินเบา ซึ่งเป็นที่นิยมไปทั่วโลก หินเพอร์ไลต์ที่มีขนาดเล็กจะถูกนำไปใช้กับโรงหล่อเย็น เป็นส่วนผสมในปูนซีเมนต์ นำไปเป็นส่วนประกอบของเซรามิกส์ และยังใช้ในอุตสาหกรรมระเบิดด้วย

ในปี 2007  ตารางแสดงอัตราส่วนของการนำหินเพอร์ไลต์ไปใช้ประโยชน์
 อัตราส่วน  การนำไปใช้ประโยชน์  60% การสร้างผลิตภัณฑ์ก่อสร้าง 14%  ด้านเกษตรกรรม 11%  ตัวกรองผลิตภัณฑ์7.5% 	ตัวช่วยกรอง 7.5%  อื่น ๆ

 เพอร์ไลท์กับการเพาะปลูก 
เพอร์ไลท์ไม่ทำปฏิกิริยาเคมีหรือไอออนิกใดๆ ดังนั้นจึงเป็นคุณสมบัติที่ปลอดเชื้อเหมาะสำหรับการเพาะเมล็ด ต้นกล้า หรือการปักชำกิ่ง เหมาะอย่างยิ่งสำหรับการปลูกพืชไร้ดิน (Hydroponics) เพอร์ไลท์ไม่พองตัวเหมือนฟองน้ำ มีน้ำหนักเบา สามารถอุ้มน้ำได้ 3-4 เท่า มีความหนาแน่นประมาณ 95 – 145 kg/m3 มีความสามารถในการอุ้มน้ำและระบายอากาศได้ดี มีการยุบตัวน้อย จึงทำให้รากต้นไม้เดินสะดวกดูดสารอาหารได้ดีอีกด้วย

องค์ประกอบทั่วไปของหินเพอร์ไลต์
 70-75% ซิลิคอนไดออกไซด์ : SiO 2
	12-15% อะลูมิเนียมออกไซด์ : Al 2 O 3
	3-4% โซเดียมออกไซด์ : Na 2 O
	3-5% โพแทสเซียมออกไซด์ : K 2 O
	0.5-2% เหล็กออกไซด์ : Fe 2 O 3
	0.2-0.7% แมกนีเซียมออกไซด์ : MgO
	0.5-1.5% แคลเซียมออกไซด์ : CaO
	3-5% เป็นน้ำหรือส่วนประกอบทางเคมีอื่นๆ(ที่สามารถติดไฟได้ จึงไม่สามารถวิเคราะห์ออกมาได้ว่าเป็นอะไร)

แนวโน้มการผลิต
ในปี 2005 กรีซเป็นประเทศที่มีการผลิตมากที่สุดในโลก รองลงมาเป็นจีน ญี่ปุ่น และตุรกี                  
ตารางแสดงการเปลี่ยนแปลงของราคาหินเพอร์ไลต์ตั้งแต่ปี 2001
 ปี  ราคาต่อตันในสหรัฐอเมริกา ($) 2001 36.3 2002  36.5 2003  38.22004  41.8 2005  40.5 2006  42.9 2007  51.6 2008  60.0
# สปิคูล
สปิคูล  ในการศึกษาด้านฟิสิกส์สุริยะ หมายถึง ลำพลังงานในชั้นโครโมสเฟียร์ของดวงอาทิตย์ที่เปลี่ยนแปลงตลอดเวลา มีขนาดเส้นผ่านศูนย์กลางประมาณ 500 กิโลเมตร เคลื่อนที่ขึ้นสูงสู่ชั้นโฟโตสเฟียร์ด้วยความเร็วประมาณ 20 กิโลเมตร/วินาที ผู้ค้นพบคือคุณพ่อแองเจโล เซคชี แห่งหอดูดาววาติกัน กรุงโรม เมื่อปี ค.ศ. 1877
# โคโรนา
โคโรนา  คือพลาสมาชนิดหนึ่งในชั้นบรรยากาศของดวงอาทิตย์หรือวัตถุท้องฟ้าอื่น ๆ ที่แผ่พุ่งออกไปในอวกาศเป็นระยะทางหลายล้านกิโลเมตร สามารถมองเห็นได้ง่ายในเวลาที่เกิดสุริยุปราคา นอกจากนี้ยังสามารถสังเกตการได้จากกราฟโคโรนา มีรากศัพท์มาจากคำในภาษาละติน ซึ่งมีความหมายว่า "มงกุฎ" (crown)

 แหล่งข้อมูลอื่น 

 NASA description of the solar corona 
 Coronal heating problem at Innovation Reports
 NASA/GSFC description of the coronal heating problem
 FAQ about coronal heating 
 Solar and Heliospheric Observatory, including near-real-time images of the solar corona
 Coronal x-ray images from the Hinode XRT
 nasa.gov Astronomy Picture of the Day July 26,  2009 - a combination of thirty-three photographs of the sun's corona  that were digitally processed to highlight faint features of a total eclipse that occurred in March 2006
Animated explanation of the core of the Sun  (University of Glamorgan)
Animated explanation of the temperature of the Corona  (University of Glamorgan)
 Space,time,matter and vacuum: The Solar Corona. A sign of Quantum Gravity?(Spanish)
 Alfvén waves may heat the Sun's corona 
 New Clue May Solve Solar Mystery 
 The Origins of Hot Plasma in the Solar Corona
 Solar Interface Region - Bart de Pontieu (SETI Talks) Video
# เทศบาลเมืองเมืองปัก
เทศบาลเมืองเมืองปัก เป็นเทศบาลเมืองแห่งหนึ่งในอำเภอปักธงชัย จังหวัดนครราชสีมา ครอบคลุมพื้นที่บางส่วนของตำบลเมืองปัก และบางส่วนของตำบลธงชัยเหนือ มีประชากรในปี พ.ศ. 2560 จำนวน 14,121 คนรายงานสถิติจำนวนประชากรและบ้าน ประจำปี พ.ศ. 2560 ท้องถิ่นเทศบาลเมืองเมืองปัก ระบบสถิติทางการทะเบียน กรมการปกครอง

 ประวัติ 
เทศบาลเมืองเมืองปักเป็นเทศบาลแห่งหนึ่งในจังหวัดนครราชสีมา ตั้งอยู่ในพื้นที่อำเภอปักธงชัย ในอดีตเป็นสุขาภิบาลที่มีชื่อว่า สุขาภิบาลเมืองปัก และได้มีการยกฐานะจากสุขาภิบาลเมืองปักเป็น เทศบาลตำบลเมืองปัก เมื่อวันที่ 25 พฤษภาคม พ.ศ. 2542 และในวันที่ 9 มีนาคม พ.ศ. 2555 กระทรวงมหาดไทยได้ยกฐานะเทศบาลตำบลเมืองปักเป็น เทศบาลเมืองเมืองปัก

 เขตการปกครอง 
เทศบาลเมืองเมืองปักมีพื้นที่ 12.41 ตารางกิโลเมตร (ที่มา: ระบบสารสนเทศ  GIS ของสำนักงานโยธาธิการและผังเมืองจังหวัดนครราชสีมา) ประกอบไปด้วยพื้นที่ 14 ชุมชน 2 ตำบล คือ ตำบลเมืองปัก หมู่ที่ 1, 2, 3, 8, 10, 11, 12, 13, 14, 15, 17 และตำบลธงชัยเหนือ หมู่ที่ 10, 14

 ประชากร 
ณ วันที่ 30 เมษายน พ.ศ. 2553 เขตเทศบาลเมืองเมืองปักมีจำนวนประชากรทั้งสิ้น 14,322 คน แยกเป็นชาย 6,813 คน หญิง  7,509 คน มีผู้นับถือศาสนาพุทธ ร้อยละ 99 มีจำนวนวัด 4 วัด ได้แก่ วัดกลางปักธงชัย วัดโพธิ์เมืองปัก วัดอัมพวัน และวัดโนนขุนชัย ประชากรในเขตเทศบาลเมืองเมืองปักส่วนใหญ่ประกอบอาชีพประเภทอุตสาหกรรมครัวเรือนและการเกษตร

 การศึกษา 
สถานการศึกษาในเขตเทศบาล ได้แก่
 โรงเรียนปักธงชัยประชานิรมิต
 โรงเรียนปักธงชัยชุณหะวัณวิทยาคาร
 โรงเรียนมารีย์ธงชัย
 โรงเรียนอนุศาสน์วิทยา
 โรงเรียนสายมิตรปักธงชัย 7

 การขนส่ง 
เทศบาลเมืองเมืองปักมีเส้นทางการคมนาคมติดต่อกับอำเภอและจังหวัดใกล้เคียงรวมทั้งกรุงเทพมหานคร ซึ่งทำเลที่ตั้งของเทศบาลเมืองเมืองปักนับได้ว่าเป็นประตูสู่ภาคตะวันออก สามารถสัญจรไปมาได้โดยสะดวก โดยทางรถยนต์คือ ทางหลวงแผ่นดินหมายเลข 304 

ถนนสายหลักที่ใช้เป็นเส้นทางคมนาคมสัญจรไปมาภายในเขตเทศบาลเมืองเมืองปัก คือ ถนนสืบศิริ (ทางหลวงแผ่นดินหมายเลข 304 เดิม) ถนนศรีพลรัตน์ ถนนเทพธงชัย ถนนนิวาสดำเนิน ถนนนิวาสวัฒนกิจ ถนนประชาอุทิศ
# สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม
สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม  หรือมักเรียกโดยย่อว่า "สารานุกรมฯ"  เป็นชื่อของสารานุกรมสามัญ ซึ่งเผยแพร่ในประเทศฝรั่งเศส ระหว่าง ค.ศ. 1751–1772 และต่อมาได้มีการเพิ่มเติมเนื้อหา ปรับปรุง และแปลเพิ่มขึ้นอีกหลายครั้ง

ชื่อเต็มของสารานุกรมนี้ คือ "สารานุกรม หรือพจนานุกรมอันเป็นระบบว่าด้วยวิทยาศาสตร์ ศิลปกรรม และหัตถกรรม โดยสมาคมชาวอักษรศาสตร์ ซึ่งอำนวยการโดยนายดีเดอโรต์ จากสถาบันวิทยาศาสตร์และวิจิตรศิลป์แห่งปรัสเซีย และในส่วนคณิตศาสตร์ โดยนายดาลองแบร์ จากราชบัณฑิตยสภาด้านวิทยาศาสตร์แห่งปารีส จากราชบัณฑิตยสภาด้านวิทยาศาสตร์แห่งปรัสเซีย และจากราชสมาคมแห่งลอนดอน"
# มุขนายกเกียรตินาม
มุขนายกเกียรตินาม  หรือทับศัพท์ว่าทิทิวลาร์บิชอป ชาวไทยคาทอลิกเรียกว่าพระสังฆราชเกียรตินามบัญญัติศัพท์, สำนักมิสซังกรุงเทพฯ, หน้า 7 คือบาทหลวงที่ได้รับแต่งตั้งจากพระสันตะปาปาให้เป็นมุขนายก แต่ไม่มีมุขมณฑลปกครองเพราะมุขมณฑลที่ได้รับดูแลนั้นไม่มีอยู่แล้วในปัจจุบันAuxiliary Bishop. Catholic Encyclopedia. เรียกข้อมูลวันที่ 24 ก.พ. พ.ศ. 2554. การตั้งให้เป็นมุขนายกจึงเป็นการดำรงตำแหน่งไว้เป็นเกียรติในการทำงาน นอกจากนี้มุขนายกเกียรตินามยังใช้หมายถึงมุขนายกอื่น ๆ ที่ไม่ใช่มุขนายกประจำมุขมณฑลด้วยประมวลกฎหมายพระศาสนจักร บรรพ ๒ ประชากรของพระเจ้า, กรุงเทพฯ: แผนกคำสอน เขตมิสซังกรุงเทพฯ, 2543, หน้า 100

 ความเป็นมา 
ในอดีตมีหลายเมืองรอบทะเลเมดิเตอร์เรเนียนที่ประชาชนนับถือคริสต์ศาสนาโดยมีมุขนายกเป็นผู้นำทางศาสนา ต่อมาอาณาจักรอิสลามได้ขยายตัวเข้ามายึดครองพื้นที่เหล่านั้น ทำให้บรรดามุขนายกถูกขับออกจากมุขมณฑลของตน หลายท่านย้ายไปช่วยงานมุขนายกประจำมุขมณฑลอื่นโดยหวังว่าวันข้างหน้าอาจจะได้กลับไปประจำที่มุขมณฑลเดิมของตน แม้มุขนายกเหล่านั้นจะไม่มีมุขมณฑลในความรับผิดชอบแล้ว แต่ก็ยังดำรงตำแหน่งมุขนายกอยู่จนตลอดชีวิต สมเด็จพระสันตะปาปาเลโอที่ 10 จึงรักษานามมุขมณฑลต่าง ๆ ไว้ โดยการแต่งตั้งมุขนายกประจำมุขมณฑลนั้นสืบต่อมา (แม้ว่าตัวมุขมณฑลนั้นจะไม่มีอยู่แล้วก็ตาม)สุรชัย ชุ่มศรีพันธุ์, บาทหลวง, ''50 คำถามเกี่ยวกับศาสนาคริสต์คาทอลิก", กรุงเทพฯ: แผนกคริสตศาสนธรรม เขตมิสซัง, 2551, หน้า 125-8

บาทหลวงที่ถือว่าเป็นมุขนายกเกียรตินามมีดังต่อไปนี้
 บาทหลวงที่ดำรงตำแหน่งประมุขมิสซัง (apostolic vicar)
 บาทหลวงที่ดำรงตำแหน่งมุขนายกผู้ช่วย (auxiliary bishop) 
 บาทหลวงที่ดำรงตำแหน่งมุขนายกรอง (coadjutor bishop) 
 เอกอัครสมณทูต (nuncio) คือเอกอัครราชทูตของสันตะสำนักที่ถูกส่งไปประจำยังประเทศต่าง ๆ
 บาทหลวงที่มีตำแหน่งการบริหารในสันตะสำนักซึ่งเป็นองค์การบริหารส่วนกลางของคริสตจักรคาทอลิก

 มุขนายกเกียรตินามในประเทศไทย 
ในช่วงที่คริสตจักรโรมันคาทอลิกในประเทศไทยยังอยู่ในยุคมิสซัง มีประมุขมิสซังสยามหลายท่านได้ดำรงตำแหน่งเป็นมุขนายกเกียรตินาม เช่น มุขนายก ฌ็อง-บาติสต์ ปาลกัว เป็นมุขนายกเกียรตินามแห่งมาลลอส (Mallos)มุขนายก ฌ็อง-บาติสต์ ปาลกัว . หอจดหมายเหตุ เขตมิสซังกรุงเทพฯ. เรียกข้อมูลวันที่ 24 ก.พ. พ.ศ. 2554. ในช่วงแรกนั้นชาวคาทอลิกในไทยยังมีน้อย ประมุขมิสซังซึ่งเป็นมุขนายกเกียรตินามทั้งหมดจึงเป็นมิชชันนารีชาวตะวันตก ต่อมาจึงเริ่มมีการแต่งตั้งบาทหลวงชาวไทยขึ้นเป็นประมุขมิสซังและรับตำแหน่งมุขนายกเกียรตินาม โดยมีมุขนายก แจง เกิดสว่าง เป็นมุขนายกเกียรตินามคนแรกที่เป็นคนไทย มุขนายกเกียรตินามชาวไทยทั้งหมด มีลำดับดังนี้

 ลำดับ  รายนาม  ประมุขมิสซัง  มุขนายกเกียรตินาม  ได้รับแต่งตั้ง  1  มุขนายก ยาโกเบ แจง เกิดสว่าง  จันทบุรี  Barcusus  11 พฤษภาคม ค.ศ. 1944 2  มุขนายก ฟรังซิสเซเวียร์ สงวน สุวรรณศรี  จันทบุรี  OenoandaUrci  8 มกราคม ค.ศ. 19533 เมษายน ค.ศ. 1970 3  มุขนายก มีคาแอล มงคล ประคองจิต  ท่าแร่-หนองแสง  Blaundus  7 พฤษภาคม ค.ศ. 1953 4  มุขนายก มีคาแอล เกี้ยน เสมอพิทักษ์  ท่าแร่-หนองแสง  Octaba  15 กุมภาพันธ์ ค.ศ. 1959 5  มุขนายก ยอแซฟ ยวง นิตโย  กรุงเทพฯ  Obba  3 กันยายน ค.ศ. 1963 

เมื่อมิสซังต่าง ๆ ในประเทศไทยถูกยกสถานะขึ้นเป็นมุขมณฑลแล้ว ก็ไม่มีบาทหลวงไทยคนใดได้รับตำแหน่งมุขนายกเกียรตินามอีก
# วีวาย หมาใหญ่
วีวายหมาใหญ่  คือดาวฤกษ์ชนิดดาวยักษ์ใหญ่ยิ่งแดง ตั้งอยู่บริเวณกลุ่มดาวหมาใหญ่ มีขนาดประมาณ 1,420 เท่าของรัศมีของดวงอาทิตย์ (8.4-9.8 หน่วยดาราศาสตร์/เส้นผ่านศูนย์กลาง ~2,000 ล้านกิโลเมตร/2,000,000,000,000 เมตร หรือ 2.00 เทระเมตร)(มีขนาดประมาณวงโคจรของดาวเสาร์) ตั้งอยู่ห่างจากโลกประมาณ 1.5 กิโลพาร์เซก (4,900 ปีแสง) วีวาย สุนัขใหญ่ เป็นดาวฤกษ์เดี่ยว ซึ่งแตกต่างจากดาวยักษ์ใหญ่ยิ่งส่วนใหญ่ที่มักจะเป็นดาวคู่ หรืออยู่ในระบบดาวหลายดวง ดาวดวงนี้ถูกจัดประเภทเป็นดาวแปรแสงกึ่งปกติ และมีความหนาแน่นโดยประมาณ 0.000005 ถึง 0.000010 กก./ม.3
# สิรินทร์ ก่อเกียรติ
สิรินทร์ ก่อเกียรติ หรือชื่อเดิมว่า  รุจิภาส ก่อเกียรติ  (ชื่อเล่น : เมย์) เกิด 27 พฤษภาคม พ.ศ. 2532) เป็นนักแสดง นางแบบ ชาวไทย บทบาทที่ได้รับ มักจะรับบทนางร้ายอยู่เสมอ

 การศึกษา 
ด้านการศึกษา สิรินทร์ศึกษาระดับประถมศึกษา ป.1 ถึงมัธยมศึกษาชั้นที่ 6 จากโรงเรียนนวมินทราชินูทิศ บดินทรเดชา จบการศึกษาระดับปริญญาตรี คณะนิเทศศาสตร์ มหาวิทยาลัยเกษมบัณฑิต ปี 2562 และได้ศึกษาทางด้านจิตวิทยา ที่มหาวิทยาลัยเกษมบัณฑิต

หลังจากได้เซ็นสัญญากับค่ายเอ็กแซ็กท์ ได้ย้ายสังกัดมาเซ็นกับทางช่อง 7 เมื่อ พ.ศ. 2560 หลังย้ายมาได้แสดงละครเรื่อง วิหคหลงลม และ นางทิพย์

 ผลงาน 
 ละครโทรทัศน์ 
 ผลงานในฐานะนักแสดงเอ็กแซ็กท์, จีเอ็มเอ็ม บราโว
 ปี พ.ศ.  เรื่อง  บทบาท  ออกอากาศ 2555 น้ำขึ้นให้รีบรัก  โบนัส ช่อง 5  ลิขิตฟ้าชะตาดิน  คนรักของดินทร์  (รับเชิญ)  มารยาริษยา  จาจ้า (รับเชิญ)  สาวน้อย  ช่อผกา ช่อง 9  บ่วงรัก  ชนกนันท์ (นก) ช่อง 5 2556  สุดสายป่าน  อิ่มใจ  จ้าวพายุ  สราลัย 2557  เล่ห์นางฟ้า  ปีวรา 2559  ขอโทษที่รักเธอ  จีจี้  (รับเชิญ) ช่องวัน 31กรุงเทพ..มหานครซ้อนรัก สายไหม (รับเชิญ) เพชฌฆาตดาวโจร  จูดี้ / จู   Encore 100 ล้านวิว ตอน เกมกระชากรัก เม  จีเอ็มเอ็ม 25 ร่างใหม่...หัวใจเดิม  จันทร์แรม (จันทร์) ช่องวัน 31  2560 เกมมายา  แพรว (รับเชิญ)  เธอคือพรหมลิขิต  จูน (รับเชิญ)

 ผลงานในฐานะนักแสดงช่อง 7 HD
 พ.ศ.  เรื่อง  บทบาท 2561   วิหคหลงลม  ม.ร.ว.ภรณ์ภิรมย์ เทวฉัตร (หญิงเล็ก)    พันธกานต์รัก  บุษบาบรรณ (บันนี่)   ดอกหญ้าในพายุ  หญิงเป็ด (รับเชิญ)  รักสุดปลายนวม  พี (รับเชิญ)  นางทิพย์  ดร.ชาดา (ปัจจุบัน) / นิ่ม (อดีต)  2562   พรายพิฆาต  หมวดรุ้ง  2563    กาเหว่า  บุหรงสะใภ้อิมพอร์ต   รตี   2564  กู้ภัยอาสารัก แคท คทาสิงห์  อติพร 2565 สามีชั่วคืน ภัทรีวรรณ เฉลิมชัยวรศักดิ์เสาร์ 5 บาร์บาร่าป้อมปางบรรพ์เอื้องฟ้า2566เพลิงไพรทิพย์2568คุณแม่แก้ขัดวิลาวัลย์ลางปริศนาแพรวิไล

 ละครสั้น 
 ฟ้ามีตา ตอน สะใภ้คนรวย (21 เมษายน 2561) รับบท ตอง
 ฟ้ามีตา ตอน ปีเก่า เพื่อนเก่า  (29 ธันวาคม 2561) รับบท ปราง
 ฟ้ามีตา ตอน แค่สั่งสอน  (19 กันยายน 2563) รับบท หนง
 ฟ้ามีตา ตอน หล่อแล้วยังไง (30 กรกฎาคม 2565) รับบท เอิ๊ก

 ละครซีรีส์ / ซิตคอม 
 ปี พ.ศ.  เรื่อง  รับบทเป็น  หมายเหตุ  ออกอากาศ 2554  เป็นต่อ  ฟ้า  รับเชิญ  ตอน...เพื่อน้อง ช่อง 3 2556  ลูกพี่ลูกน้อง  เปเป้  รับเชิญ  ตอน...เปเป้ เพอร์เฟค สเปคปัณณ์ ช่อง 9 บ้านนี้มีรัก สา (วัยสาว)  รับเชิญ  ตอน...ป้าสาขาลุย 2557  เซน...สื่อรักสื่อวิญญาณ อร  รับเชิญ  ตอน...ผีข้างห้อง ช่อง 5 เพราะมีเธอ  ไอซ์  รับเชิญ  ตอน...คุณปู่ชิ่ง ช่องวัน 2558  เป็นต่อ New Season  แนน  รับเชิญ  ตอน...ยอดชาย

 ภาพยนตร์ 

 อยากได้ยินว่ารักกัน (2553) – หนอ 

 มิวสิกวิดีโอ 

 "คนเคียงข้าง" – แบล็คเฮด
 "คนเอาแต่ใจ" – Monkey Rock (ตี๋-มิวสิก)
 "ตัวสำรอง" – Calories Blah Blah
 "สุดที่รัก" – Monkey Rock (ตี๋-มิวสิก)
 "อยากได้ยินว่ารักกัน" – ดา-เอ็นโดรฟิน
"ที่ว่างของความเสียใจ" – นัตตี้
 "ทางเลือก" – แม็ค AF6
 "ไม่รู้จะอธิบายยังไง" – Potato
# ประเทศอิหร่านในเอเชียนเกมส์ 1951
ประเทศอิหร่าน ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งที่ 1 ณ กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน ประเทศอิหร่าน สามารถคว้าเหรียญมาได้มากเป็นอันดับที่ 3 คือ 8 เหรียญทอง 6 เหรียญเงิน และ 2 เหรียญทองแดง รวม 16 เหรียญ

 สรุปเหรียญรางวัล 
ตารางสรุปเหรียญ
กีฬาทอง เงิน ทองแดง รวม กีฬาดำน้ำ  -  1  1  2 กรีฑา  1  1  -  2 บาสเก็ตบอล  -  -  1  1 ฟุตบอล  -  1  -  1 ยกน้ำหนัก  7  3  -  10 รวม  8  6  2  16
# พระนางฮ็อนจ็อง
พระนางฮ็อนจ็อง (966 – 1 กรกฎาคม 992) พระนามเดิมคือ  ฮวังโบซ็อล หรือ เจ้าหญิงซ็อล เป็นพระราชธิดาพระองค์ที่สองของพระเจ้าแทจงกับพระชายาซ็อนอึย พระองค์ประสูติที่พระราชวังมย็องบก เมืองฮวังจู พระองค์พร้อมกับพี่น้องเป็นเด็กกำพร้าเนื่องจากพระบิดาและพระมารดาของพระองค์สิ้นพระชนม์ในระหว่างการเกิดความวุ่นวายในรัชสมัย พระเจ้าควางจงแห่งโครยอ พระราชาลำดับที่ 4 พระนางซินจองพระอัยกีจึงได้เป็นผู้เลี้ยงดูพระองค์พร้อมกับพี่น้อง เมื่อพระองค์มีพระชนมายุได้ 15 ชันษา พระองค์และเจ้าหญิงซูได้อภิเษกกับ พระเจ้าคย็องจง พระราชาลำดับที่ 5 พระองค์จึงได้พระนามใหม่ว่า ฮ็อนจ็อง ฮวังฮู พระมเหสีองค์ที่ 4 และเจ้าหญิงซูมีพระนามใหม่ว่า ฮ็อนแอ ฮวังฮู พระมเหสีองค์ที่ 3 ของ พระเจ้าคย็องจง ปี ค.ศ. 981 พระเจ้าคยองจงสิ้นพระชนม์พระองค์และพระนางฮ็อนแอจึงได้เสด็จกลับพระราชวังมยองบก ไม่นานหลังจากที่พระองค์เสด็จกลับพระราชวังมย็องบกพระนางซินจ็องพระอัยกีก็สิ้นพระชนม์ ขณะที่ประทับที่วังมยองบกพระองค์ได้พบกับเจ้าชายวังอุกแห่งเมืองคยองจู ทั้งสองพระองค์มีความรักต่อกัน ต่อมาพระองค์จึงได้อภิเษกกับเจ้าชายวังอุกและมีพระราชโอรสคือ เจ้าชายวังซุน หลังจากพระนางประสูติเจ้าชายวังซุนพระนางก็สิ้นพระชนม์ในปี ค.ศ. 992 และปี ค.ศ. 993 เจ้าชายวังอุกก็สิ้นพระชนม์ พระนางฮ็อนแอจึงได้เลี้ยงดูเจ้าชายวังซุน

พระนางฮ็อนจ็องนั้นเป็นเจ้าหญิงที่ปราดเปรื่องด้านการดนตรี พระองค์ชำนาญการบรรเลงผีผาและขลุ่ย พระนางเป็นที่เล่าขานว่ามีพระสิริโฉมงดงามยิ่งนัก
# ผลึกดอก
ผลึกดอก   คือ สิ่งที่บอกถึงลักษณะเนื้อหินอัคนี   ที่แตกต่างกันของขนาดผลึกภายในหินอัคนี   โดยมีกลุ่มของผลึกที่ปรากฏขนาดใหญ่กว่าผลึกอื่นๆทั่วไป

thumb|ภาพแสดงลักษณะผลึกดอก

ข้อมูลทั่วไป 

ผลึกดอกที่พบโดยทั่วไปมี 2 กรณี

หินผลึกดอกในกรณีแรก   
จะไม่พบลักษณะของผลึกทั่วไปในหินอัคนีภูเขาไฟ  โดยผลึกขนาดใหญ่จะพบกระจายอยู่บนผลึกพื้นฐานขนาดเล็กที่มองไม่เห็นผลึก

หินผลึกดอกในกรณีที่สอง   
จะพบลักษณะของผลึกทั่วไปในหินอัคนีบาดาล   โดยผลึกขนาดใหญ่พบกระจายตัวอยู่บนผลึกพื้นฐานทั่วไป   มักจะมองเห็นง่ายด้วยตาเปล่า
เช่น  ผลึกดอกนั้นมีขนาดใหญ่กว่า สีสะอาดกว่าผลึกอื่นๆรอบข้าง  สำหรับผลึกดอกในหินแกรนิต

ผลึกดอกเป็นลักษณะสำคัญในการบ่งชี้เนื้อหินของหินอัคนี

 ข้อมูลลำดับชั้นหิน 

หินที่มีผลึกดอก  เกิดจาก  หินหนืดที่เคลื่อนที่ขึ้นสู่เปลือกโลก  เกิดการเย็นตัวลง ใน 2 ระดับ  โดยในระดับแรก  หินหนืดเย็นตัวลงอย่างช้าๆ ในชั้นเปลือกโลก

ทำให้มีการสร้างผลึกขนาดใหญ่ ซึ่งใหญ่กว่า 2 มิลลิเมตร   และในระดับสุดท้าย   หินหนืดเย็นตัวลงอย่างรวดเร็วในระดับตื้น  หรือพุ่งออกสู้ชั้นบรรยากาศเป็นภูเขาไฟ

ทำให้มีการสร้างผลึกขนาดเล็ก ซึ่งอาจจะมองเห็นด้วยตาเปล่าหรือมองไม่เห็นก็ได้
# ออร์แกนเมโลเดียน
เมโลเดียน  คือ เปียโนแบบเป่า สามารถแบ่งแบบคร่าว ๆ ได้ทั้งหมด 4 ชนิด คือ
 เมโลเดียนเสียงอัลโต (Alto) เป็นเมโลเดียนในระดับเสียงกลาง ซึ่งโดยปกติแล้วจะมี จำนวนคีย์ อยู่ที่ 25, 27 และ 32 คีย์
 เมโลเดียนเสียงโซปราโน (Soprano) เป็นเมโลเดียนในระดับเสียงสูง
 เมโลเดียนเสียงเทนเนอร์ (Tenor) เป็นเมโลเดียนในระดับเสียงต่ำ
 เมโลเดียนเสียงเบส (Bass) เป็นเมโลเดียนในระดับเสียงต่ำสุด

(วิธีดูว่า เมโลเดียนตัวนั้น มีจำนวนกี่คีย์ ให้นับจำนวนคีย์กด ทั้งตัวขาวและตัวดำทั้งหมด ตัวเลขที่รวมได้ก็หมายถึง จำนวนคีย์ของเมโลเดียนตัวนั้น ๆ)

เมโลเดียนเป็นเครื่องดนตรีที่ต้องใช้ลมเป่า เข้าไปในตัวเครื่อง พร้อมกับการกดคีย์เพื่อให้เกิดเสียง หน้าตาของคีย์กด ก็เหมือนกับคีย์กดของเปียโน คือมีทั้งคีย์กด ตัวขาว และตัวดำ เพียงแต่จำนวนคีย์จะน้อยและสั้นกว่า การเกิดเสียงของเมโลเดียนนั้น จุดสำคัญจะอยู่ที่ลิ้นเสียง

ลิ้นเสียง ซึ่งเป็นโลหะชิ้นเล็ก ขนาดต่าง ๆ กัน ซึ่งอยู่ภายใต้คีย์กดแต่ละตัวของเมโลเดียน หากจะเปรียบเทียบคุณภาพเสียงของเมโลเดียนแต่ละตัว และอัตราในการใช้ลมที่มากหรือน้อยนั้น หรือจะพูดให้เข้าใจได้ง่ายขึ้นว่า กินลมในการเป่ามากหรือน้อย จึงควรที่จะพิจารณาในส่วนของคุณภาพของลิ้นเสียงอย่างเลี่ยงไม่ได้

เมโลเดียน เป็นเครื่องดนตรีที่อาจจะมีอาการเสียขึ้นได้ อาการคือเป่าแล้วเสียงไม่ออก หรือเสียงที่ออกมาไม่ปกติเหมือนที่เคยเป็น อาการเสียข้างต้นสามารถเกิดขึ้นได้ เนื่องมาจากวัสดุที่ใช้ทำลิ้นเสียงที่อยู่ภายในตัวเมโลเดียน ซึ่งเป็นแผ่นโลหะขนาดเล็ก เมื่อเวลาเราเป่าเมโลเดียน หลีกเลี่ยงไม่ได้ที่จะมีน้ำลายค้างอยู่ในตัวเครื่อง ถึงแม้เมโลเดียนหลาย ๆ ยี่ห้อ จะมีปุ่มกดสำหรับไล่น้ำลายที่ค้างในตัวเครื่อง หลังจากเล่นเสร็จอาจเกิดจากการหลงลืม หรือไม่เอาใจใส่ในบางครั้ง เมื่อน้ำลายไปเกาะติดอยู่กับแผ่นลิ้นโลหะนานเข้าก็อาจจะเป็นสนิมและเปราะหักในที่สุด ส่งผลให้เป่าแล้วเสียงไม่ออก
# เทศบาลเมืองวังน้ำเย็น
วังน้ำเย็น เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอวังน้ำเย็น จังหวัดสระแก้ว

 ที่ตั้งและอาณาเขต 
เทศบาลเมืองวังน้ำเย็นมีพื้นที่ 61.5 ตารางกิโลเมตร ครอบคลุมพื้นที่ทั้งหมดของตำบลวังน้ำเย็น ในอำเภอวังน้ำเย็น จังหวัดสระแก้ว ตั้งอยู่ทางทิศใต้ของจังหวัดสระแก้ว ห่างจากตัวจังหวัดประมาณ 37 กิโลเมตร 
 ทิศเหนือ ติดต่อกับตำบลคลองหินปูน อำเภอวังน้ำเย็น จังหวัดสระแก้ว
 ทิศใต้ ติดต่อกับตำบลวังใหม่ อำเภอวังสมบูรณ์ จังหวัดสระแก้ว
 ทิศตะวันออก ติดต่อกับตำบลซับมะกรูด ตำบลไทรเดี่ยว อำเภอคลองหาด จังหวัดสระแก้ว
 ทิศตะวันตก ติดต่อกับตำบลตาหลังใน อำเภอวังน้ำเย็น จังหวัดสระแก้ว

 ประวัติ 
ตำบลวังน้ำเย็นเดิมอยู่ในเขตกิ่งอำเภอวังน้ำเย็น จังหวัดปราจีนบุรี โดยมีนายประทีป จิราวัฒน์ นายอำเภอสระแก้ว เป็นประธานกรรมการสุขาภิบาลวังน้ำเย็นคนแรก และตั้งชื่อ สุขาภิบาลวังน้ำเย็น ตามตำบลที่ตั้งอยู่ราชกิจจานุเบกษา เล่มที่ 97 ตอนที่ 87 วันที่ 22 เมษายน 2523 และวันที่ 3 มิถุนายน 2523 ต่อมาในปี พ.ศ. 2537 ได้กำหนดให้สุขาภิบาลวังน้ำเย็นเป็นสุขาภิบาลที่มีฐานะการคลังเพียงพอที่จะบริหารงานประจำสุขาภิบาลได้ราชกิจจานุเบกษา ฉบับประกาศทั่วไป เล่มที่ 111 ตอนที่ 5 ลงวันที่ 7 กรกฎาคม 2537 โดยมีนายวันชัย นารีรักษ์ เป็นประธานกรรมการสุขาภิบาลวังน้ำเย็นที่มาจากการเลือกตั้งเป็นคนแรก และต่อมาสุขาภิบาลวังน้ำเย็นได้รับยกฐานะเป็นเทศบาลตำบลเมื่อวันที่ 25 พฤษภาคม พ.ศ. 2542ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542 ซึ่งได้ประกาศในราชกิจจานุเบกษา เล่มที่ 116ตอนที่ 9ก ลงวันที่ 24 กุมภาพันธ์ 2542

ต่อมาในปี พ.ศ. 2553 ได้มีการควบรวมเทศบาลตำบลวังน้ำเย็นและองค์การบริหารส่วนตำบลวังน้ำเย็นเข้าด้วยกัน เพื่อประโยชน์ในการจัดบริการสาธารณะ พร้อมทั้งเปลี่ยนแปลงเขตเทศบาลตำบลวังน้ำเย็น เมื่อวันที่ 7 กันยายน พ.ศ. 2553ประกาศในราชกิจจานุเบกษา เล่ม 127 ตอนพิเศษ 112ง ลงวันที่ 23 กันยายน 2553 และได้รับการยกฐานะเป็น เทศบาลเมืองวังน้ำเย็น ตั้งแต่วันที่ 10 พฤศจิกายน พ.ศ. 2553ประกาศกระทรวงมหาดไทย เรื่อง เปลี่ยนแปลงฐานะเทศบาลตำบลวังน้ำเย็น อำเภอวังน้ำเย็น จังหวัดสระแก้ว เป็นเทศบาลเมืองวังน้ำเย็น

 ประชากร 
จำนวนประชากรทั้งสิ้น 20,893 คน แบ่งเป็นชาย 10,349 คน หญิง 10,544 คน มีหมู่บ้านที่อยู่ในเขตเทศบาลเมืองวังน้ำเย็น จำนวน 19 หมู่บ้าน ดังนี้

 หมู่ที่ 1 บ้านวังน้ำเย็น
 หมู่ที่ 2 บ้านทรัพย์นิยม
 หมู่ที่ 3 บ้านสวนป่า
 หมู่ที่ 4 บ้านเกศแก้ว
 หมู่ที่ 5 บ้านวังแดง 
 หมู่ที่ 6 บ้านวังจำปี
 หมู่ที่ 7 บ้านคลองสารพา
 หมู่ที่ 8 บ้านซับพลู
 หมู่ที่ 9 บ้านวังเทพนิมิตร
 หมู่ที่ 10 บ้านวังเจริญ
 หมู่ที่ 11 บ้านชัยณรงค์
 หมู่ที่ 12 บ้านภูเวียง
 หมู่ที่ 13 บ้านมิตรสัมพันธ์
 หมู่ที่ 14 บ้านวังศิลา
 หมู่ที่ 15 บ้านโคกสนั่นพัฒนา
 หมู่ที่ 16 บ้านวังชมพู
 หมู่ที่ 17 บ้านท่าวังหิน
 หมู่ที่ 18 บ้านวังบูรพา
 หมู่ที่ 19 บ้านวังแก้ว

มีผู้นับถือศาสนาพุทธร้อยละ 99 มีจำนวนวัด 7 วัด ได้แก่ วัดเขาป่าแก้ว วัดเกศแก้ว วัดวังจำปี วัดวังแดง วัดวังน้ำเย็น วัดศรีเจริญทรัพย์ และวัดสวนป่า